

### Hospodárska a sociálna rada

### Slovenskej republiky

## Ján Richter

## predseda

## Bratislava 15.4.2019

Číslo záznamu: 24322/2019

**Z Á Z N A M**

**z  plenárneho zasadnutia Hospodárskej a sociálnej rady**

**Slovenskej republiky konaného dňa 15.4.2019**

Miesto konania : Úrad vlády SR

Prítomní: podľa prezenčnej listiny

Rokovanie viedol: Ján Richter, minister práce, soc. vecí a rodiny SR a predseda HSR SR

Predseda HSR otvoril rokovanie, privítal účastníkov a skonštatoval, že HSR je uznášania schopná.

**Program:**

1. Návrh legislatívneho zámeru zákona o komore odborných garantov verejného obstarávania

Predkladá: ÚVO

1. Návrh zákona o sčítaní obyvateľov, domov a bytov v roku 2021

Predkladá: ŠÚ SR

1. Návrh zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov

Predkladá: MDV SR

1. Návrh zákona, ktorým sa mení a dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. a ktorým sa menia a dopĺňajú niektoré zákony

Predkladá: MS SR

1. Návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Predkladá: MS SR

1. Návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony

Predkladá: MS SR

1. Návrh zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a o zmene a doplnení niektorých zákonov

Predkladá: ÚPPV SR II

1. Návrh zákona, ktorým sa dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) a o zmene a doplnení niektorých zákonov

Predkladá: ÚPPV SR II

1. Návrh Stratégie digitálnej transformácie Slovenska 2030

Predkladá: ÚPPV SR II

1. Návrh zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony

Predkladá: MF SR

1. Národný program reforiem Slovenskej republiky 2019

Predkladá: MF SR

1. Návrh Štátnych programov výskumu a vývoja pre roky 2019-2023 s výhľadom do roku 2028

Predkladá: MŠVVŠ SR

1. Návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov

Predkladá: MŽP SR - stiahnutý z rokovania

1. Návrh zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov

Predkladá: MŽP SR

1. Návrh zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon  č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov

Predkladá: MŽP SR

1. Návrh zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a doplnení niektorých zákonov v znení neskorších predpisov

Predkladá: MPSVR SR

1. Návrh zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Predkladá: MPSVR SR

1. Informatívna správa o vyhľadávaní a potieraní nelegálnej práce a nelegálneho zamestnávania za rok 2018

Predkladá: MPSVR SR

1. Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov

Predkladá: MV SR - stiahnutý z rokovania

1. Návrh zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a o doplnení zákon č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov

Predkladá: MPRV SR

Predseda rady zároveň požiadal o odsúhlasenie zmeny poradia programu:

Predseda rady uviedol, že body č.13, 19 a 20 sú z rokovania HSR SR stiahnuté, zároveň požiadal o doplnenie bodu

1. Návrh zákona o ukončení niektorých exekučných konaní a o zmene a doplnení niektorých zákonov

Predkladá: MS SR

Ďalej informoval o dohode z Predsedníctva HSR SR, že materiály, ku ktorým sú súhlasné stanoviská všetkých sociálnych partnerov, budú v úvode rokovania spoločne odsúhlasené, aby sa zefektívnilo rokovanie, ale právo vystúpiť nebude obmedzené.

Na základe tejto dohody boli **súhlasné** stanoviská k bodom:

1, 2, 3, 5, 7, 10, 16, 17, 18

Záver pre všetky uvedené body:

**Rada**

1. **súhlasí s predloženými materiálmi bez pripomienok,**
2. **odporúča ich na ďalšie legislatívne konanie.**

**Do záznamu budú závery k jednotlivým bodom uvedené samostatne so súhlasným záverom.**

Rada rokovala o bodoch:

4, 6, 8, 9, 11, 12, 14, 15, 21

S návrhom predsedu rady súhlasili všetci sociálni partneri.

**K bodu 1**

Návrh legislatívneho zámeru zákona o komore odborných garantov verejného obstarávania

Záver:

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 2**

Návrh zákona o sčítaní obyvateľov, domov a bytov v roku 2021

Predmetný návrh zákona uviedol predseda Štatistického úradu SRpán Alexander Ballek.

Záver:

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 3**

Návrh zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov

Záver:

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 4**

Návrh zákona, ktorým sa mení a dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. a ktorým sa menia a dopĺňajú niektoré zákony

Predmetný návrh zákona uviedol minister spravodlivosti SR G. Gál. Informoval o troch zmenách predloženej novely zákona, ktorej účelom je odbúranie zbytočnej administratívnej záťaže a využiť poznatky aplikačnej praxe: zmeny vo vymedzení partnerov verejného sektora, procesné zmeny a zmeny s tým súvisiace, či vyvolané zmeny.

O t á z k y:

RÚZ – R. Spišák – 22.1. bola zverejnená predbežná informácia o novele zákona o boji proti praniu špinavých peňazí. Pýtal sa, či predmetná diskutovaná novela korešponduje už s pripravovanou novelou a nakoľko sú zosúladené tieto právne normy. Alebo následne bude potrebné pripravovať ďalšiu novelu, ktorá bude reagovať na novelizáciu zákona o boji proti praniu špinavých peňazí?

O d p o v e ď:

Minister spravodlivosti konštatoval, že k novele zákona o praní špinavých peňazí, ktorá nie je z dielne rezortu spravodlivosti sa vyjadria v medzirezortnom pripomienkovom konaní.

S t a n o v i s k á:

KOZ SR – M. Uhlerová uviedla, že KOZ nemá k predloženému materiálu pripomienky a odporučila ho na ďalšie legislatívne konanie.

AZZZ SR – R. Karlubík vyjadril zásadný nesúhlas AZZZ s  navrhovanou úpravou definície verejného podniku, v ktorej dôsledku bude mať návrh zákona diskriminačný dopad na podnikateľskú činnosť spoločností s majetkovou účasťou štátu, pôsobiacich na plne liberalizovanom trhu s vysokou mierou konkurencie.

Upozornil na skutočnosť, že zo znenia novely, tak ako bola predložená do medzirezortného pripomienkového konania, vyplýval zámer a snaha predkladateľa odstrániť neželané aplikačné dopady na podnikateľské prostredie, pričom jedným zo zámerov bolo aj obmedziť nevhodné dopady zákona na obchodné vzťahy spoločností s majetkovou účasťou štátu, tzv. verejné podniky. Bez zmeny definície verejného podniku sa zaviedla do zákona výnimka, podľa ktorej sa za partnera verejného sektora nemala považovať osoba, ktorá „prijíma plnenia od verejného podniku v rámci bežného obchodného styku verejného podniku a pri plnení hlavnej ekonomickej činnosti verejného podniku“. AZZZ ocenila snahu predkladateľa doplniť do zákona túto výnimku, avšak navrhla úpravu tejto definície z rozsahu „hlavnej ekonomickej činnosti“ na rozsah „predmetu podnikania“, keďže znenie navrhované predkladateľom nepokrývalo všetky bežné obchodné vzťahy niektorých spoločností v rámci výkonu ich podnikateľskej činnosti. Táto pripomienka, ako aj prípadné zúženie definície verejného podniku, s cieľom obmedziť diskriminačné dopady zákona na obchodné spoločnosti s majetkovou účasťou štátu boli predmetom diskusie v rámci rozporových konaní s predkladateľom. Na rozporovom konaní na úrovni ministra spravodlivosti SR dňa 6. februára 2019, predkladateľ informoval, že v nadväznosti na diskusie s pripomienkujúcimi subjektmi reprezentujúcimi podnikateľský sektor, upraví definíciu verejného podniku v tom zmysle, že za verejný podnik sa budú považovať tie subjekty s majetkovou účasťou štátu, ktoré boli „založené alebo zriadené na účel plnenia potrieb všeobecného záujmu, ktoré nemajú výrobný alebo obchodný charakter“. V zmysle takto upravenej definície nemali byť obchodné spoločnosti s majetkovou účasťou štátu, pôsobiace na konkurenčnom trhu, považované za verejné podniky.

Po skončení  rozporového konania, netransparentným spôsobom, bez akejkoľvek diskusie a v rozpore so zásadami legislatívneho procesu, došlo v návrhu novely predloženej na záverečné posúdenie ako aj na rokovanie HSR SR k zmene definície verejného podniku (§ 2 ods. 1 písm. b) zákona) tak, že za verejný podnik sa považuje „právnická osoba založená štátom, obcou, vyšším územným celkom alebo právnickou osobou zriadenou zákonom s výnimkou komory zriadenej zákonom, v ktorej majú tieto osoby samostatne alebo spoločne výlučnú priamu alebo nepriamu účasť“. Touto zmenou predkladateľ, v rozpore s prezentovaným a diskutovaným účelom novely a jej znením v nadväznosti na medzirezortné pripomienkové konanie a rozporové konanie,  dokonca rozšíril aplikáciu zákona na všetky dcérske spoločnosti, právnické osoby s výlučnou  majetkovou účasťou štátu, ktoré majú byť v zmysle novely považované za verejné podniky a ich obchodní partneri budú mať povinnosť zápisu do registra partnerov verejného sektora („Register“). Táto úprava nezjednoduší, naopak ešte skomplikuje vzťahy týchto subjektov s ich obchodnými partnermi.

Zmena definície verejného podniku je v dôvodovej správe k novele zdôvodnená tým, že „pre tieto právnické osoby je charakteristické, že napriek tomu, že  sa  v právnych vzťahoch správajú ako subjekty súkromného práva, výlučným vlastníkom prostriedkov uvedených spoločností je verejný sektor“. AZZZ upozorňuje na to, že viaceré spoločnosti, napriek výlučnej majetkovej účasti štátu nenakladajú s majetkom štátu ani nehospodária s verejnými prostriedkami. Vyjadrujú zásadný nesúhlas s vyššie uvedenou úpravou definície verejného podniku, nakoľko nie je dôvod na zaradenie obchodných spoločností, pôsobiacich na plne liberalizovanom trhu, medzi subjekty tzv. verejného sektora čoho dôsledkom je diskriminačný dopad zákona na ich podnikateľskú činnosť so závažným dopadom na ich konkurencieschopnosť. V plnom rozsahu AZZZ zotrváva na znení definície verejného podniku (§ 2 ods. 1 písm. b) zákona) tak, ako bola výsledkom rozporového konania s predkladateľom dňa 6. februára 2019, to znamená, že za verejné podniky budú považované iba tie subjekty s majetkovou účasťou štátu, ktoré boli „založené alebo zriadené na účel plnenia potrieb všeobecného záujmu, ktoré nemajú výrobný alebo obchodný charakter“.

Pokiaľ ide o výnimku z aplikácie zákona na obchodných partnerov verejných podnikov, taktiež zotrváva na úprave výnimky (§ 2 ods. 5 písm. h) zákona) v tom zmysle, že za partnera verejného sektora nebude považovaná „fyzická osoba alebo právnická osoba, ktorá prijíma plnenia od verejného podniku v rámci bežného obchodného styku verejného podniku a v rozsahu predmetu podnikania  verejného podniku“.

AZZZ SR odporúča materiál na ďalšie legislatívne konanie až po zapracovaní predložených pripomienok.

RÚZ – R. Spišák – uviedol, že RÚZ navrhuje neprijať navrhovanú novú definíciu konania spoločným postupom, resp. definície spoločne dlhodobo podnikajúcich osôb. Zásadne nesúhlasia s navrhovanou úpravou definície verejného podniku, v ktorej dôsledku bude mať navrhovaný zákon diskriminačný dopad na podnikateľskú činnosť spoločností s majetkovou účasťou štátu, pôsobiacich na plne liberalizovanom trhu s vysokou mierou konkurencie.

1) Navrhovaná definícia „konania spoločným postupom“:

- zasahuje do ústavou zaručených práv a slobôd fyzických osôb,

- výrazne zasiahne aj ostatné finančné inštitúcie,

- je v rozpore s rozhodovacou praxou súdnych a súťažných orgánov,

- je v rozpore so súťažno-právnym konceptom výkonu spoločnej kontroly,

- predstavuje neprimeranú administratívnu záťaž pre podnikateľské subjekty,

- predstavuje neprimeranú ekonomickú záťaž pre podnikateľské subjekty.

2) RÚZ vyjadruje aj zásadný nesúhlas s úpravou definície verejného podniku, v ktorej dôsledku bude mať návrh zákona diskriminačný dopad na podnikateľskú činnosť spoločností s majetkovou účasťou štátu, pôsobiacich na plne liberalizovanom trhu s vysokou mierou konkurencie.

ZMOS – M. Muška uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ – A. Lasz uviedol, že APZ súhlasí s predloženým materiálom po zapracovaní pripomienok sociálnych partnerov na strane zamestnávateľov.

APZ uplatnila v MPK k predmetnému návrhu zákona 13 pripomienok, ktoré boli na rozporovom konaní akceptované, resp. čiastočne akceptované:

- návrh na odklad účinnosti niektorých ustanovení zákona

- zmiernenie sankcií za porušenie zákona

- odstránenie duplicitného zapisovania niektorých údajov o povinných osobách

- presnejšie vymedzenie niektorých pojmov

- kritika zavedenia nových oznamovacích povinností pre povinné subjekty

- všeobecne k návrhu zákona, že zvyšuje administratívnu aj ekonomickú záťaž pre povinné aj

oprávnené subjekty

Záver:

**Rada**

1. **nedospela k dohode z dôvodu nesúhlasu AZZZ SR, APZ a RÚZ,**
2. **KOZ SR a ZMOS súhlasili s materiálom bez pripomienok**

**K bodu 5**

Návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Záver:

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 6**

Návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedol minister spravodlivosti SR G. Gál.

S t a n o v i s k á:

KOZ SR – M. Uhlerová uviedla, že KOZ SR nemá k predloženému materiálu žiadne pripomienky a odporučil ho na ďalšie legislatívne konanie.

AZZZ SR – R. Karlubík uviedol obyčajnú pripomienkuAZZZ SR **:**

**K čl. I bod 20 –** Znenie skutkovej podstaty prečinu zavedením nového ustanovenia § 352a zákona navrhujú vypustiť

AZZZ SR odporúča materiál na ďalšie legislatívne konanie po zapracovaní predloženej pripomienky.

RÚZ – M. Lelovský uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

ZMOS – J. Turčány uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ – A. Lasz uviedol, že APZ súhlasí s predloženým návrhom zákona bez pripomienok a odporúča ho na ďalšie legislatívne konanie.

G. Gál – uviedol špecifikum pozmeňovania zdravotnej dokumentácie. Podľa súčasného stavu, nevieme bojovať a zasiahnuť proti týmto zásahom. Zákon má pôsobiť preventívne. Odstíhať tento skutok na základe iných paragrafov je veľmi problematické.

Záver:

**Rada**

1. **súhlasí s predloženým návrhom zákona s pripomienkou AZZZ SR,**
2. **APZ, ZMOS, RÚZ a KOZ SR súhlasili s materiálom bez pripomienok**
3. **odporúča ho na ďalšie legislatívne konanie.**

**K bodu 7**

Návrh zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a o zmene a doplnení niektorých zákonov

Záver:

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 8**

Návrh zákona, ktorým sa dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) a o zmene a doplnení niektorých zákonov

Predmetný materiál uviedol podpredseda vlády SR pre informácie a informatizáciu R. Raši.

Otázky:

RÚZ – M. Lelovský – víta návrh zákona, pomôže pri duálnom vzdelávaní, pýta sa, či sa nemôže rozšíriť toto znižovanie administratívnej záťaže aj na iné ako štátne či verejné organizácie, či nie je možné, aby sa úrad podpredsedu vlády zaoberal aj touto možnosťou

AZZZ, ZMOS – spoločná otázka – prezentovaná M. Muškom – či nie je možné zaviesť „jedenkrát a dosť“, čo znamená, že by sa odstránila byrokracia a od samospráv by nemuseli vyžadovať doklady (IČO, dane,..- len jedenkrát a dosť). Druhá otázka: či je úrad podpredsedu vlády ochotný rokovať o modifikovanejšej zmene, ktorá umožní zavedenie elektronizácie v stavebnom konaní (ak sa dokumentácia predloží elektronicky, už sa nemusí predkladať papierovo – ušetrilo by to čas a aj papier).

Odpovede:

R. Raši – jeho úrad ďalej pracuje na portáli „over si“, plánuje rozšíriť možnosti využitia portálu. K otázke ZMOS-u a AZZZ – vie, že ministerstvo dopravy pripravuje dva nové predpisy k stavebnému konaniu, ktoré smerujú k digitalizácii stavebných úradov.

P. Ďurček – štátny tajomník ministerstva dopravy a výstavby SR – potvrdil, že ministerstvo chce digitalizovať stavebné konanie. Návrh však nie je tak pripravený, aby sa pustil do praxe. Kým sa nevyrieši komplexne, tak nemôže byť spustený. Je vytvorená platforma (so ZMOS-om na doriešenie tejto problematiky.

M. Muška – ZMOS – sme vo vysokom štádiu rozpracovanosti dokumentov a spolupráce s ministerstvom dopravy a chceme čo najskôr digitalizáciu stavebného konania

S t a n o v i s k á:

KOZ SR – M. Uhlerová uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

AZZZ SR – R. Karlubík uviedol, že AZZZ SR má spolu so ZMOS-om k predloženému materiálu pripomienky, ktoré odprezentuje p. Muška. Odporučil návrh na ďalšie legislatívne konanie.

RÚZ – M. Lelovský uviedol, že RÚZ nemá k návrhu zákona v predloženom znení pripomienky. Žiadajú však, aby sa vytvorili legislatívne možnosti pre stavovské organizácie alebo príslušné profesijné organizácie, ktoré administrujú systém duálneho vzdelávania, pre prístup do informačných údajov verejnej správy a získanie potrebných údajov na ich činnosť.

ZMOS – M. Muška uviedol, že ZMOS má k predloženému materiálu pripomienky a to, aby boli vytvorené predpoklady pre elektronizáciu aj v stavebnom konaní a súčasne, aby bol zavedený princíp 1x a dosť, ale návrh podporuje a  odporučil ho na ďalšie legislatívne konanie.

APZ – A. Lasz uviedol, že APZ súhlasí s predloženým návrhom nariadenia bez pripomienok a odporúča ho na ďalšie legislatívne konanie.

Záver:

**Rada**

1. **súhlasí s predloženým materiálom s pripomienkami AZZZ SR a ZMOS,**
2. **APZ, RÚZ a KOZ SR súhlasia s materiálom bez pripomienok,**
3. **odporúča ho na ďalšie legislatívne konanie.**

**K bodu 9**

Návrh Stratégie digitálnej transformácie Slovenska 2030

Predmetný materiál uviedol podpredseda vlády SR pre informácie a informatizáciu R. Raši.

S t a n o v i s k á:

KOZ SR - M. Uhlerová uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

AZZZ SR – R. Karlubík uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

RÚZ – M. Lelovský súhlasí bez pripomienok. Konštatoval, že väčšina pripomienok zo stanoviska RÚZ bola počas víkendu zapracovaná. A ďalšie budú po rozhovore s podpredsedom vlády R. Rašim zapracované v Akčnom pláne.

ZMOS - M. Muška uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ – A. Lasz, ktorý uviedol, že APZ súhlasí s predloženým návrhom zákona bez pripomienok a odporúča ho na ďalšie legislatívne konanie.

Záver:

**Rada**

1. **berie na vedomie bez pripomienok,**
2. **odporúča ho na ďalšie legislatívne konanie.**

**K bodu 10**

Návrh zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony

Záver:

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 11**

Národný program reforiem Slovenskej republiky 2019

Predmetný materiál uviedla štátna tajomníčka MF SR D. Meager, ktorá konštatovala, že materiál je koncipovaný tak, aby bol jasný konkrétny prístup k zlepšeniu kvality života. Je zameraný na školstvo, zdravotníctvo a kvalitu trhu práce.

Otázky:

M. Lelovský – položil otázku, ako je to s kontrolou plnenia tohto plánu, požadoval, aby sa každý rok urobilo odpočtovanie

M. Uhlerová – či Národný program reforiem reaguje aj na nedostatok zamestnancov – napríklad zdravotných sestier v zdravotníctve a aj v sociálnych službách

S t a n o v i s k á:

KOZ SR – M. Uhlerová – uviedla, že KOZ SR odporúča Národný program reforiem na ďalšie legislatívne konanie po zapracovaní pripomienok:

Dve zásadné pripomienky týkajúce sa dopravy:

1. V podkapitole 4.5.3. IT dopravná infraštruktúra, žiadajú v časti Dopravné projekty – priorita „Posilnia sa princípy Hodnoty za peniaze v doprave pomocou prioritizácie produktívnych investícií“ – v prvom odseku, v prvej vete vypustiť „a diaľnic“, za „výstavby ciest“ vložiť čiarku a vložiť „diaľnic a modernizáciu železničnej siete“. Po úprave bude veta znieť „Ministerstvo financií v spolupráci s ministerstvom dopravy a výstavby navrhnú analyticky podložený zoznam priorít a plány prípravy a výstavby ciest, diaľnic a modernizáciu železničnej siete na Slovensku do roku 2030“.
2. V podkapitole 4.5.3. I T a dopravná infraštruktúra, žiadame v časti Dopravné projekty – priorita „Podporí sa presun z cestnej dopravy na železničnú dopravu“ – v treťom odseku sa za prvú vetu vkladá nová „Spracuje sa ucelený projekt „Koncepcia podpory jednotlivých vozových zásielok“ v oblasti nákladnej železničnej dopravy.

AZZZ SR – R. Karlubík, ktorý uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

RÚZ – M. Lelovksý – odporúčame bez pripomienok

ZMOS – J. Turčány - berie na vedomie bez pripomienok

APZ – A. Lasz – APZ dlhodobo poukazuje na nesystémové opatrenia zaťažujúce podnikateľské prostredie na Slovensku. Požaduje, aby všetky dôležité legislatívne zmeny so značným dopadom na podnikateľský sektor boli predkladané ako vládne návrhy, prechádzali riadnym pripomienkovým konaním. APZ nesúhlasí s tým, aby opatrenia, ktoré majú výrazný regulačný a finančný vplyv na podnikateľské prostredie boli prijímané v priebehu bežného roka, bez vypracovania komplexnej dopadovej analýzy nezávislou inštitúciou a bez možnosti náležitej prípravy zo strany zamestnávateľov. APZ odporúča návrh na ďalšie legislatívne konanie.

**Záver:**

**Rada**

1. **súhlasí s predloženým materiálom s pripomienkami KOZ SR,**
2. **APZ, AZZZ SR, KOZ SR a ZMOS súhlasili s materiálom bez pripomienok**
3. **odporúča ho na ďalšie legislatívne konanie.**

**K bodu 12**

Návrh Štátnych programov výskumu a vývoja pre roky 2019-2023 s výhľadom do roku 2028

Predmetný materiál uviedla Ministerstva školstva, vedy, výskumu a športu M. Lubyová.

S t a n o v i s k á:

KOZ SR – M. Uhlerová uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

AZZZ SR – R. Karlubík, ktorý uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie. Konštatoval, že limity, ktoré má prijaté SR sú podstatne prísnejšie ako v ČR alebo iných európskych krajinách.

RÚZ – M. Lelovský uviedol, že RÚZ materiál v medzirezortnom pripomienkovom konaní pripomienkovala a berie predložený materiál na vedomie bez pripomienok. Požiadal, aby v prioritnej oblasti bolo slovo „vývoj“ vymenené za „rozvoj“, s čím ministerka školstva ako predkladateľka súhlasila.

ZMOS – J. Turčány uviedol, že materiál má negatívne vplyvy na rozpočet verejnej správy, pozitívne vplyvy na podnikateľské prostredie a možné nepriame pozitívne sociálne vplyvy. Iné vplyvy neboli identifikované.

ZMOS podporuje návrh štátnych programov výskumu a vývoja na roky 2019 – 2023 s výhľadom do roku 2028 s upozornením, že má negatívne vplyvy na rozpočet verejnej správy, pričom finančné prostriedky potrebné na realizáciu materiálu nie sú rozpočtovo plánované.

ZMOS berie návrh štátnych programov výskumu a vývoja na roky 2019 – 2023 s výhľadom do roku 2028 na vedomie.

APZ – A. Lasz, ktorý uviedol, že APZ súhlasí s predloženým materiálom bez pripomienok a odporúča ho na ďalšie konanie.

Záver:

**Rada**

1. **berie predložený materiál na vedomie bez pripomienok,**
2. **odporúča ho na ďalšie legislatívne konanie.**

**K bodu 13**

Návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov

stiahnutý z rokovania

**Materiál bol z rokovania stiahnutý.**

**K bodu 14**

Návrh zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov

Predmetný materiál uviedol štátny tajomník MŽP SR N. Kurilla.

S t a n o v i s k á:

KOZ SR – M. Uhlerová uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

AZZZ SR – R. Karlubík, ktorý prezentoval pripomienky:

1/ k § 5a ods. 4

Existujúce zariadenia sa majú v elektronickom systéme zaregistrovať do 31.01.2022. AZZZ SR navrhuje tento termín posunúť do 31.03.2022.

Dôvodom je zmena termínu z 31. januára na 31. marca, a to kvôli nadmernému množstvu ohlasovacích povinností na začiatku roka.

2/ k § 5a ods. 5

Doplniť na koniec prvej vety za slová „v elektronickom systéme“ slová „ ,najneskôr do 31.03. kalendárneho roka nasledujúceho po roku, v ktorom bola činnosť vykonaná.“.

Odôvodnenie: V novele zákona sa navrhuje, aby prevádzkovateľ zariadenia zabezpečil zápis údajov po vykonaní činností podľa osobitného predpisu (čl. 3 až 5 nariadenia (EÚ) č. 517/2014), pričom sa ale neuvádza lehota na zápis údajov po vykonaní činností (pri odborne spôsobilej osobe sa naopak táto lehota uvádza). Z dôvodu predídenia rozporov pri kontrolách navrhujme doplniť termín zápisu do 31.3. kalendárneho roka nasledujúceho po roku, v ktorom bola činnosť vykonaná. Zachová sa tak pre prevádzkovateľov plynulosť v predkladaní hlásení.

AZZZ SR odporúča materiál na ďalšie legislatívne konanie po zapracovaní predložených pripomienok.

RÚZ – R. Spišák uviedol, že RÚZ materiál v medzirezortnom pripomienkovom konaní pripomienkovala a berie predložený materiál na vedomie bez pripomienok.

ZMOS – J. Turčány uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ – A. Lasz, ktorý uviedol, že APZ súhlasí s predloženým materiálom bez pripomienok a odporúča ho na ďalšie konanie.

N. Kurilla – MŽP súhlasí s pripomienkami AZZZ SR.

Záver:

**Rada**

1. **súhlasí s predloženým návrhom nariadenia bez pripomienok,**
2. **odporúča ho na ďalšie legislatívne konanie.**

**K bodu 15**

Návrh zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon  č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov

Predmetný materiál uviedol štátny tajomník MŽP SR N. Kurilla.

S t a n o v i s k á:

KOZ SR – M. Uhlerová uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

AZZZ SR – R. Karlubík, ktorý uviedol zásadné pripomienky k návrhu

1. **Zásadná pripomienka k materiálu** : „Vyhlásenie MŽP SR k rozporom k zákonu č. 442/2002 Z. z.,“

Asociácia zamestnávateľských zväzov a združení Slovenskej republiky a Asociácia vodárenských spoločností uvádza, že po ukončení rozporových konaní s predkladateľom trváva na rozpore nielen v § 4 odsek 13, ale hlavne v § 4 odsek 2 a tiež § 4 odsek 15.

**Zdôvodnenie**: nesprávne interpretované závery rozporového konania zo strany predkladateľa

1. **Zásadná pripomienka k materiálu**: „Analýza sociálnych vplyvov.“ Predkladateľ neuvádza finančné dopady na všetkých producentov odpadových vôd pripojených na verejné kanalizácie súvisiace s novelou zákona.

**Zdôvodnenie**: Navrhované ustanovenia zákona v § 4 odsek 2,12,14 budú mať výrazný finančný dopad na producentov odpadových vôd pripojených na verejnú kanalizáciu. Vyplýva to zo stanoviska Úradu pre reguláciu sieťových odvetví.

1. **Zásadná pripomienka k materiálu**: „Analýza vplyvov na podnikateľské prostredie“ Predkladateľ neuvádza súhrnné náklady regulácie na zavedenie opatrení uvedených v novele zákona.

**Zdôvodnenie**: súhrnné náklady regulácie na zavedenie viacerých opatrení v novele zákona budú mať výrazne negatívny vplyv na podnikateľské prostredie. Vyplýva to zo stanoviska Úradu pre reguláciu sieťových odvetví.

1. **Zásadná pripomienka k § 4 odsek 2**

Nesúhlasíme s doplnením viet za odsekom 2 týkajúcich sa nového pojmu „zaústenie“, jeho definície ako súčasti verejnej kanalizácie (VK).

**Zdôvodnenie:** Uvedené ustanovenie je v rozpore s vymedzením základných pojmov zákona č. 442/2002Z.z. v § 2 § 3. Zároveň je v rozpore s legislatívou Európskeho parlamentu. Jedná sa o precedens, ktorý na základe informácií z EurEau (Európskej asociácie vlastníkov a prevádzkovateľov VV a VK) nie je zakotvené v legislatíve žiadnej z 29 Európskych krajín.

Zákon č. 442/2002 Z. z. jasne vymedzuje postavenie prípojok na verejný vodovod a na verejnú kanalizácie a vlastnícke vzťahy k nim. Členovia AZZZ vnímajú uvedenú zmenu postavenia prípojok vo vzťahu k  verejnej kanalizácií (VK) ako nesystémové riešenie, ktoré vracia právny stav v oblasti  VK pred rok 2002. Práve schválením zákona č.442/2002 Z. z. boli zavedené jednoznačné pravidlá týkajúce sa vlastníckych vzťahov ku predmetným prípojkám. Máme za to, že predložený návrh novely zákona č. 442/2002 Z.z. privileguje minoritnú časť obyvateľstva voči majorite. Vlastníci pozemkov a nehnuteľností, ktorí naplnili požiadavku zákona a pripojili svoju nehnuteľnosť na verejnú kanalizáciu na vlastné náklady, znášali všetky náklady na vybudovanie, opravy a údržbu prípojok sami.  V prípade schválenia navrhovanej novely, budú značne znevýhodnení voči tým, ktorí zákon nerešpektovali. Tým navrhovaná novela pomôže pripojiť sa na VK na náklady iných občanov a subjektov.

1. Zásadná pripomienka k § 4 odsek 12

Žiadame vypustiť znenie§ 4 odsek 12 z novely zákona.

Zdôvodnenie: Pripomienka súvisí s nesúhlasom so zavedením pojmu „zaústenie“ ako súčasti verejnej kanalizácie. Povinnosť vlastníka verejnej kanalizácie zriaďovať na vlastné náklady zaústenie pre vybudované verejné kanalizácie súvisí s neúmerne vysokým finančným, prevádzkových a personálnym zaťažením vlastníkov týchto sietí. V praxi nie je možné realizovať uvedené ustanovenie vzhľadom na vysoký počet zaústení v požadovanom časovom období. Zároveň si treba uvedomiť, že náklady s ním spojené budú mať výrazne negatívny dopad na cenu stočného.

1. Zásadná pripomienka k § 4 odsek 13

Žiadame vypustiť znenie§ 4 odsek 13 z novely zákona.

Zdôvodnenie: Uvedené ustanovenie je v rozpore s Obchodným zákonníkom aj stanovami vlastníkov a prevádzkovateľov verejných kanalizácií. Zákon nemôže prikazovať obchodným spoločnostiam akým spôsobom majú nakladať so svojim majetkom. O nakladaní s majetkom v akciovej spoločnosti môžu rozhodovať výlučne akcionári týchto spoločností.

AZZZ SR zásadne nesúhlasí s predmetným materiálom a neodporúča ho na ďalšie legislatívne konanie.

RÚZ – M. Lelovský uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

ZMOS – J. Turčány uviedol, že ZMOS žiada, aby bol predmetný návrh zákona odporučený na ďalšie legislatívne konania až po odstránení zásadných pripomienok ZMOS-u:

* Povinnosť vytvorenia finančnej rezervy na obnovu vodovodných a kanalizačných sústav by v podmienkach miest a obcí bolo chápané ako zásah do ich originálnych rozhodovacích pôsobností. Zavádza sa povinnosť tvorby ďalších rezerv.
* ZMOS naďalej trvá na vypustení novo navrhovaného znenia § 19a. V praxi nastanú problémy s umierňovaním jednotlivých ČOV, napr. rozdielnosť prírodných podmienok. Mala by tu byť určitá miera flexibility reguláciou cez stavebné konanie.
* MŽP nesprávne interpretovalo závery z  rozporového konania. O tejto skutočnosti sa ZMOS dozvedel až v momente zaradenia návrhu zákona do programu HSR.
* MZP ku dnešnému dňu nezaslalo písomný návrh znenia § 4 ods. 2
* Na rozporovom konaní bolo dohodnuté nové znenie § 4 ods. 9. Ministerstvo na rozporovom konaní pripomienku akceptovalo a vo vyhodnotení MPK je označená ako neakceptovaná
* Na rozporovom konaní nebola pripomienka k doložke vplyvov na rozpočet verejnej správy akceptovaná, vo vyhodnotení je mylne uvedené, že bola pripomienka akceptovaná. Zároveň MŽP vo vyhodnotení MPK uvádza, že bude doplnený v doložke vplyvov dopad na podnikateľské prostredie a na rozpočet miest a obcí – tie však zostali bez akejkoľvek zmeny.
* K návrhu všeobecne – na rozporovom konaní nebola pripomienka zo strany MŽP akceptovaná. MŽP SR po vyhodnotení MPK opäť nesprávne uvádza, že ZMOS po vysvetlení ustúpilo od zásadnej pripomienky.
* K bodu 10 – rozpor bol na rozporovom konaní odstránený, MŽP SR pripomienku akceptovalo. MŽP SR však vo vyhodnotení MPK uvádza, že text ustanovenia bol upravený a taktiež nesprávne uvádza, že ZMOS akceptuje upravený text.

APZ – A. Lasz, ktorý uviedol, že APZ súhlasí s predloženým materiálom bez pripomienok a odporúča ho na ďalšie konanie.

N. Kurilla – optika MŽP sa líši od optiky vodárenský spoločností, režim z r. 2002 je prežitý, všetky náklady na prípojky znáša súkromná osoba – to čo je na jeho pozemku, čo je na verejnom pozemku – znáša prevádzkovateľ alebo obec.

Účelom zákona je zlepšenie kvality vôd na Slovensku. Do r. 2021 musia byť všetky domácnosti napojené na verejnú kanalizáciu. Chceme čo najvyššie pripojenie. Sieť starne, situácia je neúnosná, nevytvára sa rezerva pre účely údržby a riešenie havarijných stavov. Návrh reaguje aj na expanziu developerov.

Diskusia

J. Richter, R. Machunka – nový model financovania zavádza nespravodlivosť (niektorí si platili prípojky a mnohí si na to brali aj pôžičky).

V. Szabová – KOZ – je tu aj otázka počtu zamestnancov vo vodárenskom odvetví. Hrozí nám, že sa nebude mať kto starať.

Záver:

**Rada**

1. **nedospela k dohode z dôvodu nesúhlasu AZZZ SR a ZMOS-u**
2. **RÚZ, KOZ SR a APZ súhlasili s predloženým materiálom bez pripomienok,**

**K bodu 16**

Návrh zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a doplnení niektorých zákonov v znení neskorších predpisov

Záver:

**Rada**

1. **súhlasí s predloženými materiálmi bez pripomienok,**
2. **odporúča ho na ďalšie legislatívne konanie.**

**K bodu 17**

Návrh zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Záver:

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 18**

Informatívna správa o vyhľadávaní a potieraní nelegálnej práce a nelegálneho zamestnávania za rok 2018

Záver:

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 19**

Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov stiahnutý z rokovania

**Materiál bol z rokovania stiahnutý**

**K bodu 20**

Návrh zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a o doplnení zákon č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov

**Materiál bol z rokovania stiahnutý.**

**K bodu 21**

Návrh zákona o ukončení niektorých exekučných konaní a o zmene a doplnení niektorých zákonov

Predmetný návrh zákona uviedol minister spravodlivosti SR G. Gál. Návrh zákona reaguje jednak na Programové vyhlásenie vlády SR a na skutočnosť, že súdy nevedia rýchlo reagovať napr. na návrh na zastavenie exekúcie. V súčasnosti je 2,6 milióna exekúcií na súdoch. Priemerný súd má 70 – 120 tisíc exekučných spisov. Niektorí zamestnanci súdov, by mali mať až 400 spisov. Podľa predloženého návrhu zákona, exekúcie staršie ako 5 rokov sa zastavia. Pohľadávka podľa tohto návrhu nezanikne. Bude možné opätovne podať návrh na exekúciu. Ide o to, že sú tam nevymožiteľné exekúcie, „naháňame“ ľudí, ktorí aj tak nič nemajú. Veď aj súdy často rozhodujú o zastavení z dôvodu nemajetnosti povinného. Cieľom je aj minimalizovať náklady. Mali by sa však ľudia správať zodpovedne.

O t á z k y:

J. Turčány – ZMOS – iný zákon prikazuje vymáhať nedoplatky na daniach, budú musieť potom vymáhať, keď sa zastaví exekučné konanie, nie sú zosúladené zákony a bude to mať dopady na rozpočet miest a obcí

Lelovský – RÚZ – pýtal sa, či sa robila nejaká analýza, či sa ľudia už po podobnom kroku odpustenia poučili

O d p o v e ď:

G. Gál – tento návrh zákona nepredstavuje exekučnú amnestiu. Čo sa týka samospráv – štát môže rozhodnúť, že samosprávam odpustí tieto pohľadávky, ale prečo by to štát robil, štát nemôže podporovať nespravodlivosť a dobrodruhov. Takže tento návrh sa netýka daní.

S t a n o v i s k á:

KOZ SR – M. Uhlerová uviedla, že KOZ SR nemá k predloženému materiálu žiadne pripomienky a odporučil ho na ďalšie legislatívne konanie.

AZZZ SR – R. Karlubík uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

RÚZ – M. Lelovský prezentoval zásadné pripomienky a nepodporuje návrh do ďalšieho legislatívneho procesu.:

1. Zásadná pripomienka k čl. I., §6 odsek 2, 3, 4, a nasledujúce

RÚZ navrhuje upraviť §6 ods. 2 nasledovne: §8 Trovy starej exekúcie a výzva na úhradu trov starej exekúcie súdneho exekútora (2) Paušálne trovy súdneho exekútora sú pohľadávkou súdneho exekútora voči štátu.

V nadväznosti na to navrhujeme vypustiť §8 ods. 3,4 a zodpovedajúcim spôsobom upraviť nasledujúce ustanovenia. Oprávnení zaplatili poplatky a čakajú na rozhodnutie, znamenalo by to ďalšiu neprimeranú záťaž na znovupodanie exekúcií. Znovu chceme hodiť zodpovednosť na oprávnených

1. K zásadnej pripomienke RÚZ č. 4 k ustanoveniu § 2 ods. 2.  písm. e):

Vo vyhodnotení MPK je uvádzaná ako čiastočne akceptovaná, pričom MS SR upravilo toto ustanovenie a celú záťaž s preverovaním zabezpečeného majetku tým ponechalo na oprávneného. Podľa aktuálne navrhovaného znenia sa zastavia aj exekúcie so zabezpečeným majetkom povinného.

RÚZ preto požaduje upraviť znenie zákona tak, aby v Upovedomení o zastavení exekúcie bola uvedená informácia o existencii zriadeného zabezpečovacieho práva na majetok povinného (druh, príp. výška zaisteného majetku).

ZMOS – J. Turčány uviedol, že ZMOS nepripomienkovali materiál, za čo sa ospravedlnil. Uvedený návrh však nepodporia a neodporučia ho na ďalšie legislatívne konanie. Napríklad daňové konanie musí pokračovať, pretože by to znamenalo úbytky príjmov a ďalšie náklady s obnovovaním exekučného konania.

APZ – A. Lasz uviedol, že APZ odporúča pokračovať v diskusii k tomuto zákonu. APZ k materiálu neuplatnila pripomienky v rámci medzirezortného pripomienkového konania. APZ rozoznáva vzniknutý problém starých exekúcií a potrebu ich riešenia, nakoľko značná časť kapacity rozhodovacej činnosti súdov sa upína k spravovaniu týchto konaní.

Zároveň návrh zákona predpokladá povinnosť oprávneného zaplatiť paušálne trovy, ktoré majú byť upravené všeobecne záväzným právnym predpisom v doteraz neznámej výške. Preto APZ navrhuje aby tieto náklady znášal štát a nie oprávnený, nakoľko ide o ingerenciu štátu do existujúcich právnych vzťahov.

Záver:

**Rada**

1. **nedospela k dohode z dôvodu nesúhlasu APZ, AZZZ SR, RÚZ a ZMOS-u**
2. **KOZ SR súhlasila s predloženým návrhom zákona bez pripomienok**

**K bodu 22**

Rôzne

Predseda rady poďakoval prítomným za účasť a uviedol, že najbližšie Predsedníctvo HSR SR sa uskutoční 17.5.2019 a Plenárne zasadnutie HSR SR sa uskutoční dňa 27.5.2019.

Zapísala: Viera Poláková

za vládu

**Ján R I C H T E R**

predseda rady ...............................

za odbory

**Monika U H L E R O V Á**

podpredsedníčka rady ..............................

za zamestnávateľov

**Roman K A R L U B Í K** ................................

podpredseda rady